stanford-oval/wikipedia huggingface dataset:
סנה קלמנטסון
הישגים בולטים > הישגים בתחרויות > אליפויות עולם

בשנת 2019 כשחקנית נבחרת שוודיה לנשים זכתה ב-Venice Cup בסין.
ראו גם

הלן סובל סמית'
דורותי היידן-טרסקוט
אירינה לויטינה
מיגרי צור-קמפינלה
ריקסי מרקוס
הערות שוליים

1 2  The Venice Cup WBF
ערך זה הוא קצרמרבנושא ספורטאים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סנה קלמנטסון".
נתיב בראואר

נתיב בראואר (באנגלית: Brouwer Route) היה נתיב שייט ששימש במאה ה-17 ספינות שהפליגו מכף התקווה הטובה אל איי הודו המזרחית ההולנדיים, כקטע המזרחי של נתיב הכף. הנתיב נשא ספינות דרומה מן הכף (שנמצא בקו הרוחב ה-34 דרום אל תוך הארבעים הגועשים, ומשם מזרחה לרוחב האוקיינוס ההודי, לפני הפנייה צפונה-מזרחה ליאווה. בדרך זו ניצלו הספינות את הרוחות המערביות החזקות שעל שמן כונו "הארבעים הגועשים", להגברה משמעותית של מהירות המסע.
הקושי שעורר הנתיב היה, שלא הייתה בנמצא באותם ימים דרך מדויקת לקביעת קו אורך, כלומר, כמה הרחיק כלי שיט במסעו מזרחה. תצפית על האי אמסטרדם או האי סן פול הייתה הרמז היחיד לספינות לשנות כיוון ולפנות צפונה. עם זאת, תצפיות אלה נסמכו אך ורק על מיומנות רב החובל. כתוצאה מכך, ספינות רבות ניזוקו או נטרפו על סלעים, שוניות אלמוגים או איים על המדף היבשתי המערבי של אוסטרליה, שכמעט לא היה מוכר לאירופאים אותו זמן.
את הנתיב תכנן חוקר הארצות ההולנדי הנדריק בראואר בשנת 1611, ונמצא שהוא מפחית כדי חצי את משך המסע מאירופה ליאווה, בהשוואה לנתיב המונסון, שהיה כרוך בהפלגה צפונה במקביל לחוף מזרח אפריקה, דרך מצר מוזמביק סביב מדגסקר ומשם לרוחב האוקיינוס ההודי, לעיתים דרך הודו. עד 1616 היה נתיב ברואר חובה לימאי חברת הודו המזרחית ההולנדית.
חברת הודו המזרחית הבריטית, שבשבילה ניסה קפטן האמפרי פיצהרברט על "רויאל אקסצ'נג'" את הנתיב בשנת 1620, קראה לו "הנתיב הדרומי", ובתחילה ראתה בו הצלחה רבתי, אבל הספינה האנגלית השנייה שהפליגה בנתיב, "טרייאל", טעתה בקביעת קו האורך, הרחיקה מדי מזרחה לפני שפנתה צפונה, ונטרפה על סלעי טרייאל סמוך לחוף פילבארה האוסטרלי במאי 1622. לאחר זאת עקפו האנגלים את הנתיב למשך עשרים השנים הבאות.
נתיב בראואר מילא תפקיד חשוב ביותר בגילוי החוף המערבי של אוסטרליה. ספינות רבות נטרפו על חוף זה, בהן "באטאביה" ב-1629, "פרגולדה דראק" ב-1656, "זויטדורפ" ב-1712, ו"זווייק" ב-1727. ב-1696 סייר וילם דה פלמינך לאורך החוף האוסטרלי בחיפוש אחר ניצולים מן הספינה "רידרשאפ ואן הולנד", שנעלמה ב-1694 עם 302 נפשות על סיפונה. לא נמצאו ניצולים וגם לא הספינה.
לקריאה נוספת

Appleyard, R. T.; Manford, T. (1979). The Beginning: European Discovery and Early Settlement of Swan River Western Australia. Nedlands: University of Western Australia Press. ISBN 0855641460.
Henderson, J. (1993). Phantoms of the Tryall. Perth: St. George Books. ISBN 0867780533.
הערות שוליים

↑  The Seynbrief, Sailing Toward Destiny "הסיינבריף, הפלגה לקראת הגורל", הספרייה הלאומית של אוסטרליה
סנטו אנדרה (כדורגל)

סנטו אנדרה הוא מועדון כדורגל ברזילאי המייצג את העיר סנטו אנדרה שבברזיל. המועדון משחק בליגה הרביעית של ברזיל.
המועדון הוקם ב-18 בספטמבר 1967 תוך רצון תושבי העיר להקים קבוצת כדורגל מקצוענית מקומית. המשחק הרשמי הראשון התקיים נגד סנטוס ב-8 באפריל 1968. בשנת 2003 הקבוצה העפילה לליגת המשנה הברזילאית. בשנת 2004 היא זכתה בגביע הברזילאי. בעקבות כך היא העפילה לגביע ליברטדורס. בעונת 2009 הקבוצה לראשונה העפילה לליגה העליונה, אך נשרה ממנה לאחר עונה בודדת.
לאחר הצלחות אלו, היא ירדה לליגה השלישית ובשנת 2011 לליגה הרביעית.
סנה למנס

סנה למנס (בהולנדית: Senne Lammens; נולד ב-7 ביולי 2002 באייגם שבבלגיה) הוא כדורגלן בלגי המשחק בעמדת השוער בקבוצת רויאל אנטוורפן מליגת העל הבלגית.
קריירת מועדונים

למנס גדל במחלקות הנוער של KRC באמברוז', FCV דנדר וקלאב ברוז'. בשנת 2020 החל לשחק בקבוצת המילואים של קלאב ברוז'. ב-25 ביולי 2021 ערך את הופעת הבכורה שלו בקבוצה הבוגרת של המועדון, בתיקו 2-2 נגד אויפן במסגרת המחזור הראשון בליגת העל הבלגית לעונת 2021/2022. בסך הכל ערך שתי הופעות ליגה במדי המועדון.
ב-8 ביוני 2023 חתם למנס על חוזה לארבע שנים ברויאל אנטוורפן מליגת העל הבלגית.
קריירה בינלאומית

למנס נכלל בסגל נבחרת בלגיה עד גיל 21 לטורניר אליפות אירופה עד גיל 21 בשנת 2023.
הערות שוליים

↑  DOELMAN SENNE LAMMENS TEKENT CONTRACT BIJ RAFC באתר הרשמי של רויאל אנטוורפן, 8 ביוני 2023 (בהולנדית)
ספר החילופים

ספר החילופים, או בשמו הערבי כתאב אלכ'לאף (كتاب ٱلخلف, גם כתב אלח'לף), חובר על ידי מישאל בן עוזיאל במאה ה-11, והוא מתעד את המחלוקות שבין אהרן בן משה בן אשר, לבין משה בן דוד בן נפתלי בענייני נוסח המקרא. כמו כן, כולל הספר 'רשימת הסכמות', בהם מסכימים שני הראשונים, לעומת בעלי מסורה אחרים.
ספר החילופים נכתב בערבית יהודית. קיימת העתקה קדומה לעברית בספר עדת דבורים (מאת יוסף קוסטנדיני).
קיימות רשימות חילופים נוספות, אך הן נחשבות פחות מהימנות מספר החילופים.
ספר החילופים ראה אור בעריכתו של אליעזר ליפשיץ, בירושלים, בהוצאת מאגנס, בשנת תשכ"ה-1965.
הערות שוליים

↑  ‏יוסף קוסטנדיני‏ (Q123054461)
↑  יצא במסגרת דיסרטאציה בידי הארי לוי, שניתן לקרוא אותו כאן: Adat deborim, ארכיון האינטרנט (בגרמנית)
↑  ‏אליעזר ליפשיץ‏ (Q113785811)
ערך זה הוא קצרמרבנושא תולדות עם ישראל. אתם מוזמנים לתרום לוויקיפדיה ו.
סנטו דומינגו (מקסיקו)

| --- | --- |

 מידע כללי
 סוג:  כנסייה 
 על שם:  דומיניקוס הקדוש 
 מיקום:  ואחאקה 
 מדינה:  מקסיקו 
 הקמה ובנייה
 תקופת הבנייה:  ?–1731
 תאריך פתיחה רשמי:  1731 
 סגנון אדריכלי:  אדריכלות הבארוק 
 קואורדינטות:  17°03′56″N 96°43′23″W﻿ / ﻿17.065555555556°N 96.723055555556°W﻿ / 17.065555555556; -96.723055555556
  (למפת מקסיקו מוגדלת) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו סנטו דומינגו(למפת מקסיקו רגילה) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו סנטו דומינגו
 
כנסיית סנטו דומינגו דה גוסמאן
הכנסייה מבפנים
הכנסייה והמנזר העתיק של סנטו דומינגו דה גוסמאן (ספרדית: Templo de Santo Domingo de Guzmán) הוא המבנה הכנסייתי החשוב ביותר מבין המבנים של תקופת הבארוק שנמצא בוואחאקה שבמקסיקו. מתחם המבנים כולל בתוכו מקום קדוש יסודי וחצר מקיפה, אכסדרות ובהם חדרים, אשר בעבר היו חלק ממנזר, אך כעת הם משמשים כמרכז התרבותי של אואחאקה. גן המנזר הקדום הוא כעת גן אתנובטי המכיל אוסף נרחב של צמחים מקומיים.
הכניסה לכנסייה ולמוזיאון היא מעבר לכיכר רחבה אשר משמשת כמרכז של פסטיבלים ומופעי בידור מקומיים. האתר ממוקם כחצי קילומטר צפונית ממרכז העיר והרחוב המקשר ביניהם הפך למדרחוב, לכן זהו מקום בו מטיילים רבות תיירים רבים ותושבי המקום.
מקור שם האתר הוא בנזירים הדומיניקנים שייסדו אותו. הם החלו לבנות את האתר בשנת 1572 והבנייה ארכה כ-200 שנה, בין המאה ה-16 למאה ה-18. המנזר היה פעיל בין השנים 1608 ו-1857. במהלך התקופה הפוליטית הלא יציבה במקסיקו באמצע המאה ה-19, השימוש בבניינים הפך צבאי, ובין השנים 1886 ו-1902 הם שימשו כבסיסים צבאיים. בניגוד למנזר, הכנסייה חזרה לשימוש דתי בשנת 1938. בשנת 1972 האתר הפך למוזיאון אזורי, וב-1993 נפלה החלטה לשחזר את האתר, החלטה אשר מולאה עד שנת 1999.
בנוסף, שוחזרה הכנסייה במלואה. עיצוב הפנים של הכנסייה מורכב מריקוע זהב נרחב.
סן חוסה

ערך זה עוסק בסן חוסה בירת קוסטה ריקה. אם התכוונתם למשמעות אחרת, ראו .
סן חוסה (בספרדית: San José, בעברית גם סן חוזה) היא עיר הבירה והגדולה בערי קוסטה ריקה. העיר היא גם הבירה של מחוז סן חוסה. בעיר מתגוררים 346,799 תושבים (2003). העיר יושבת ב"עמק המרכזי" של קוסטה ריקה ומוקפת הרים מכל עבר. באזור המטרופולין של העיר מתגוררים כ-2 מיליון איש. סן חוסה היא המרכז הפוליטי, כלכלי, תחבורתי ותרבותי של המדינה.
גאוגרפיה

שטחה הוא אזור מישורי ושטוח, גבוה יחסית ומוקף הרים בצדדיו עם שטח כולל של 42.62 קמ"ר, וגובה של 1,161 מ' מעל פני הים.
גאוגרפיה > מיקום

העיר שוכנת במרחק של 99 ק"מ מהאוקיינוס השקט וכ-159 ק"מ מהים הקריבי.
עם זאת, העיר נמצאת המרחק של כ-851 ק"מ מפנמה, 819 ק"מ מהונדורס (מטגוסיגלפה), 957 ק"מ מאל סלוודור (מסן סלוודור) וגואטמלה במרחק של כ-1,157 ק"מ.
היסטוריה

סן חוסה הוקמה ב-1738 בהחלטת הקבילדו (מועצה) של לאון, אך עד שנת 1824 הייתה כפר קטן וחסר חשיבות. בשנת 1824 החליט ראש המדינה הנבחר, חואן מורה פרנאנדס, להעביר את בירת המדינה מהבירה הספרדית הקולוניאלית קרטגו לבירה חדשה. מסיבה זו אין בעיר בניינים הבנויים בסגנון קולוניאלי ספרדי.
בשנת 1843 נוסדה בעיר אוניברסיטת קוסטה ריקה (אנ').
אתרים בעלי חשיבות

בעיר ממוקם התיאטרון הלאומי, פארק לה סבנה המשמש להנאתם של תושבי העיר, וכן הקתדרלה הלאומית.
בעיר נמצאים מספר מוזיאונים. המוזיאון הלאומי (Museo Nacional) כולל ממצאים, תמונות ותעודות מהתקופה הפרה-קולומביאנית, התקופה הקולוניאלית והתקופה המודרנית. במוזיאון הזהב (Museo Oro Precolombino) ניתן לראות זהב מתקופות שונות וכן תערוכה של תולדות המטבע בקוסטה ריקה.
תחבורה

סן חוסה מהווה צומת דרכים מרכזי בקוסטה ריקה. הכבישים הראשיים במדינה יוצרים מעין צורת כוכבית, שמרכזה בבירה. בעיר מספר תחנות אוטובוסים מרכזיות, שמכל אחת יוצאים אוטובוסים לאזור אחר במדינה ולמדינות מרכז אמריקה הסמוכות.
את סן חוסה משרת נמל התעופה הבינלאומי חואן סנטמריה שנמצא במחוז אלחואלה, בקרבת העיר אלחואלה ובמרחק של כ-20 קילומטרים ממרכז סן חוסה.
ערים תאומות

ישראל כפר סבא, ישראל (מ־1995)
ניקרגואה מנגואה, ניקרגואה
ארצות הברית מחוז מיאמי דייד, פלורידה, ארצות הברית
ארצות הברית סן חוזה, קליפורניה, ארצות הברית
ארצות הברית מקאלן, טקסס, ארצות הברית
יפן אוקיאמה, יפן
צ'ילה סנטיאגו דה צ'ילה, צ'ילה
אינדונזיה ג'איאפורה, אינדונזיה
המוזיאון הלאומי בסן חוסה
סטרואן רודג'ר

| --- | --- |
אין תמונה חופשית
 לידה:  18 בספטמבר 1946 (בן 78) מנצ'סטר, הממלכה המאוחדת 
 מדינה:  הממלכה המאוחדת הממלכה המאוחדת
 פרופיל ב-IMDb
 
סטרואן רודג'ר (באנגלית: Struan Rodger; נולד ב-18 בספטמבר 1946) הוא שחקן בריטי שהופיע במגוון רחב של תפקידי משנה.
ביוגרפיה

ב-1978 הופיע רודג'ר בתפקיד קטן בסרט "רציחות קטנות של אשפי מטבח גדולים", אבל תפקידו החשוב הראשון היה בסרט הקולנוע זוכה האוסקר "מרכבות האש" משנת 1981, בו גילם את דמותו של סנדי מקגראת', החבר ומאמן הריצה של אריק לידל. סרטים נוספים בהם הופיע כוללים את "קשר השתיקה" (1989), "ארבע חתונות ולוויה אחת" (1994), "טירופו של המלך ג'ורג'" (1994), "The Innocent Sleep" (מ-1996) ו"אבק כוכבים" (2007).
תפקידו הידוע ביותר הוא בדמות בעלה של ברברה פלין בסדרת הטלוויזיה הבלשית " Chandler & Co". רודג'ר שיחק בתפקיד חוזר בסדרה "רמפול" בדמות מפקח הבילוש בראש (Brush). הוא השחקן שדיבב את "הפנים של בו" בסדרת המדע בדיוני "דוקטור הו" בפרקים "New Earth" ו-"Gridlock".
רודג'ר הופיע בתפקידי אורח בפרקים בסדרות טלוויזיה כגון "מיס מארפל", "המפקח מגרה", "רציחות במידסומר", ובסדרה הלימודית לילדים "Look and Read". הוא גילם את הנסיך צ'ארלי היפה בפרק "Through a Glass, Darkly" בסדרה "איש הנצח".
ב-2009 הופיע רודג'ר במחזה "The First Domino" בפסטיבל הפרינג' בברייטון. ב-2014 שיחק בתפקיד העורב בעל שלוש העיניים בפרק "The Children" בסדרת הפנטזיה "משחקי הכס". בעונה השישית של הסדרה החליף אותו בתפקיד זה השחקן מקס פון סידוב.
ב-2009 השתתף רודג'ר במשחק הווידאו "Wallace and Gromit's Grand Adventures" בתפקיד מונטי מאזל.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1973 |  | Look and Read | ג'ו נורלנד | סדרת טלוויזיה |
| 1978 | עלובי החיים | Les Miserables | עוזרו של ז'אבר | סרט טלוויזיה |
| 1978 | רציחות קטנות של אשפי מטבח גדולים | Who Is Killing the Great Chefs of Europe? | עוזר במאי |  |
| 1979 | שובו של המלאך | Return of the Saint | ארהרד | בפרק "Hot Run" |
| 1980 |  | Sweet Nothings | היקסון | סדרת טלוויזיה |
| 1981 | מרכבות האש | Chariots of Fire | סנדי מקגראת' |  |
| 1982 |  | The World Cup: A Captain's Tale | ג'ק גרינוול | סרט טלוויזיה |
| 1984 |  | Strangers and Brothers | ד"ר שדר | סדרת טלוויזיה (פרק אחד) |
| 1985 |  | Cover Her Face | ג'יימס ריצ'י | מיני-סדרה |
| 1985 |  | The Detective | מייג'ור נוטון | מיני-סדרה |
| 1987 | מיס מארפל | Agatha Christie's Miss Marple: Sleeping Murder | פרדיננד | סרט טלוויזיה |
| 1979–1988 | רמפול | Rumpole of the Bailey | מפקח בילוש בראש | סדרת טלוויזיה (3 פרקים) |
| 1988 |  | Game, Set, and Match | מורגן | סדרת טלוויזיה |
| 1989 |  | Reunion | פומפטסקי |  |
| 1989 | קשר השתיקה | Diamond Skulls | פיטר אגלטון | שם הפצה נוסף "Dark Obsession" |
| 1990 | פוארו | Poirot | הנריק ואן ברקס | בפרק "The Adventure of the Western Star" |
| 1991 | פחד בחשכה | Afraid of the Dark | מנקה חלונות |  |
| 1992 | המפקח מגרה | Maigret | ג'וזף גסטין | בפרק "Maigret Goes to School" |
| 1993 | החשוד העיקרי | Prime Suspect 3 | האלידיי |  |
| 1994 | ארבע חתונות ולוויה אחת | Four Weddings and a Funeral | שושבין בחתונה השלישית |  |
| 1994 |  | Faith | מתיו שרידן | מיני-סדרה |
| 1994 | טירופו של המלך ג'ורג' | The Madness of King George | דונדאס |  |
| 1994 |  | Nexus 2.431 | אזהאר |  |
| 1994 |  | Chandler & Co | דייוויד טייט | סדרת טלוויזיה |
| 1996 |  | The Innocent Sleep | פיטר סמסון |  |
| 1996 | מול פלנדרס | The Fortunes and Misfortunes of Moll Flanders | מר ריצ'רדסון | סרט טלוויזיה |
| 1997 |  | Richard II | רוזן נורת'מברלנד | סרט טלוויזיה |
| 2003 | הזר | Young Adam | שופט |  |
| 2005 |  | Distant Shores | גדעון | סדרת טלוויזיה |
| 2006 | רציחות במידסומר | Midsomer Murders | דוקטור או'דאוד | בפרק "Four Funerals and a Wedding" |
| 2007 | אבק כוכבים | Stardust | בישופ |  |
| 2009 | מוזס ג'ונס | Moses Jones | האב פרד בון | מיני-סדרה |
| 2009 |  | The Bill | הנרי ריד | סדרת טלוויזיה (2 פרקים) |
| 2009 |  | The Thick of It | פאט | סדרת טלוויזיה (פרק אחד) |
| 2010 | חוק וסדר: UK | Law & Order: UK | האב איידן בראון | בפרק "Confession" |
| 2010–2011 |  | Mystery Files | המספר | סדרת טלוויזיה |
| 2011 |  | Kill List | הלקוח |  |
| 2011 |  | 7 Lives | אבא של רורי |  |
| 2014 | טרף | Prey | טופר לומקס | סדרת טלוויזיה |
| 2014 | משחקי הכס | Game of Thrones | העורב בעל שלוש העיניים | סדרת טלוויזיה (2 פרקים) |
| 2015 | בלתי נשכח | Unforgotten | אלן מקיי | סדרת טלוויזיה (2 פרקים) |
| 2017 |  | The Marker | ג'ימי דויל |  |
| 2017 | עדות אילמת | Silent Witness | מייק ליסטון | בפרק "Discovery" |
| 2018–2020 | נעלמת | Save Me | ריצ'רד | סדרת טלוויזיה |
| 2018 |  | Age Before Beauty | צ'יזלר | סדרת טלוויזיה |
הערות שוליים

↑  "Struan Rodger".
↑  TV.com. "Chandler & Co". TV.com.
↑  "BFI Screenonline: Rumpole of the Bailey (1978-83, 87-92) Credits". www.screenonline.org.uk.
↑  "New Earth (2006)".
↑  Emily-Ann Elliott (5 במאי 2009). "Bomb survivor writes Brighton play". The Argus. נבדק ב-27 ביולי 2011. {{cite web}}:  (עזרה)
↑  "IMDB cite..."
| --- | --- |
בקרת זהויות :  MusicBrainz: 230bf2c4-5e68-485d-9bf5-5a9a03c6a1f2
סוזנה פיין

| --- | --- |

סוזנה פיין, דיוקן - קתרין ויליהמס
 לידה:  9 ביולי 1792 רהובות, ארצות הברית 
 פטירה:  1862 (בגיל 69 בערך) פרובידנס, ארצות הברית 
 תחום יצירה:  ציור 
 
סוזנה פיין (באנגלית:  Susanna Paine‏:  9 ביוני 1792 - 10 בנובמבר 1862) הייתה אמנית פורטרטים אמריקאית בניו אינגלנד במאה ה-19. היא פרסמה שירה, רומן ואוטוביוגרפיה.
ראשית חייה

סוזנה פיין, ילידת רהובוט, מסצ'וסטס ב־9 ביוני 1792, הייתה ילדתם השנייה של ג'יימס פיין ומרי צ'אפי פיין. אביה היה ימאי, וכשהייתה ילדה צעירה הוא אבד בים. לאחר מכן היא גרה עם סבה וסבתה מצד אמה, הכומר ג'ונתן צ'פי ומרי צ'פי.
סוזנה פיין, הייתה תלמידה מצוינת, למדה בבית הספר עד גיל 11, אז הייתה צריכה לעזור לטיפול בסבתה החולה. בשנה שלאחר מכן היא כמעט מתה כתוצאה מפגיעת ברק שהרג את האדם שעמד לצידה, היא שבה להכרה לאחר שעה, אך סבלה מהתקפים במשך מספר שנים לאחר האירוע.
אמה התחתנה עם האלמן נתנאל ת'ורבר ב־9 באפריל 1808, ומשק הבית החדש, כלל את ארבעת ילדיו, והם עברו לחוות פוסטר, ברוד איילנד.
בגיל 15 סיימה פיין בית ספר ולמדה ב"אקדמיה הטובה ביותר ברוד איילנד ", שאותה מימנה באמצעות מכירות עבודת רקמה שלה. פיין למדה ציור בצבעי מים באקדמיה וסיימה בהצטיינות את לימודיה. עם סיום הלימודים הקימה פיין בית ספר ליד בית אמה ואביה החורג. הרווחים שהרוויחה מבית הספר ניתנו לאמה ובאחת הפעמים גם לאביה החורג.
בחוסר רצון, ובהתעקשות של אמה, היא התחתנה עם ג'יימס פיליפס ב -4 בנובמבר 1819. בעלה - מהמר - היה תוקפן ואכזר. לדברי פיין, היא עזבה את בעלה לאחר "שנה וחודשיים של שעבוד". פיין חזרה לבית אמה וכעבור שלושה חודשים ילדה את בנה ב־30 באוגוסט 1821. הילד, נפטר כעבור 11 חודשים. בית המשפט העליון ברוד איילנד העניק לפיין גט מבעלה בשנת 1821 או 1823. פיין נותרה חסרת כל, לאחר שלא קיבלה מזונות ויתרה על הרכוש שהיה בבעלותה בעבור בעלה.
פיין חידשה את לימודיה וציירה דיוקנאות כדי להשלים את הכנסותיה, מה שאפשרה לה לפרנס את עצמה ולשלוח כסף לאמה, לאביה החורג ולמשפחתם, שעברה לקונטיקט.
אמנית

פיין עבדה כציירת פורטרטים מקצועית נודדת, ונסעה דרך ניו אינגלנד ופרסמה את שמה בעיתונים המקומיים כדי להגדיל את קהל הלקוחות. היא ורות הנשו בסקום היו שתיים מתוך 11 נשים שעבדו כציירות פורטרטים נודדות מקצועיים בסוף המאה ה -18 ובתחילת המאה ה -19.
במובנים רבים, הקריירה של פיין מאפיינת את צייר פורטרטים הנודד בראשית המאה התשע עשרה בארצות הברית. החרדה לפרנסה, האיום המתמיד של עוני והצורך לניידות בחיפוש אחר עבודה, היו מוכרים לציירים אמריקאים גברים ונשים כאחד.
במהלך הקריירה שלה, פיין הכינה בדרך כלל ציורי שמן על לוחות עץ שצידם וגבם נצבעו באדום, אפור-ירוק או ירוק-כחול. נושאי הציורים הוצגו לעיתים קרובות בצורה בטוחה בתנוחות אורך. אביזריהם, שיערם ובגדיהם היו לרוב "מפורטים". מיקום הידיים, שולחנות וחפצים אחרים יכול היה להיות מביך. הייתה לה נטייה לצייר את היושבים עם ידיים ארוכות, בגווני עור בהירים, בעיניים חביבות ובפנים עגולות. פיין הייתה ידועה כי היא לוקחת חירות בציור לקוחותיה. פעם ציירה דיוקן של גבר אפור בעיניים שחורות מכיוון שהיא חשבה שהן מושכות יותר.
מיין

היא נסעה לבדה לראשונה בשנת 1826 לפורטלנד שבמיין והציבה פרסומת עסקית במהדורה של עיתון מקומי ב -12 בדצמבר. התעריף הסטנדרטי של דיוקנאות שמן גדולים באותה תקופה היה 20–30 דולר, אך פיין דרשה 8 דולר עבור דיוקנאות גדולים. מאחר שלא קיבלה עבודה רבה. היא פרסמה מודעה בינואר עם המלצה, שבה נאמר כי דיוקניה טובים ומבוצעים היטב - וכי נשים עשויות למצוא "גאווה והנאה עם האמנית." ברגע שהיא הכינה ציור עבור בעלת הבית שלה והשכנים ראו את זה, היא החלה לקבל הזמנות רבות.
פיין עבדה בדרום מיין, פורטלנד וניו המפשייר בשנים 1827 וב־1828. בתחילה היו לה הזמנות מספיקות לתמיכה בהשכרת חדר מרוהט, סטודיו לציור ומקום נוסף להציג את דיוקנאותיה.
עם ירידת מצבה הבריאותי, היא ניזקק לטיפולים ונתקלה במחסור בכספים. פיין נענתה לבקשתה של חברתה לחזור לפרובידנס כדי לצייר את בתה הגוססת, והייתה עדיין במצב בריאותי לקוי, שהתה שם מספר חודשים. פיין עבדה כאמן במיין עד 1831.
מסצ'וסטס

היא קיבלה הכשרה אמנותית רשמית באתונאום של בוסטון בסביבות 1832 ובילתה את הקיץ שלאחר מכן בכף אן. פיין, הייתה אחת האמניות הראשונות שציירה את כף אן, וחזרה לשם במשך מספר שנים. היא שהתה בכפר אניסקאם על כף אן בשנת 1834, אז ציירה דיוקנאות של מספר משפחות. פיין המשיכה לצייר על הכף במהלך שנות ה-1830 וה 1840.היא מצאה שזה מקום ייחודי.
רוד איילנד

בשנת 1830 ציירה פיין את דיוקנה של הסופרת, קתרין ר. ויליאמס. הדיוקן הוענק לחברה ההיסטורית של רוד איילנד בשנת 1885.
בין השנים 1836–1838 כתבה ופרסמה מזמורים לחג המולד. היא נהנתה מחיים מקצועיים מצליחים עד 1842, אז היא עזבה את העיר. היא נסעה לכף אן ואחרי כמה חודשים חזרה לפרובידנס. היא חלתה ולא הצליחה למצוא עבודה בשני המקומות.
אמה הגיעה אליה לפרובידנס בעקבות מות בעלה, נתנאל ת'ורבר, בנובמבר 1848. במרץ שלאחר מכן נפטרה אמה מרי.
שנים מאוחרות יותר

פיין נסעה דרך מיין, שם היא התקשתה להתבסס מחוסר קשרים שעליהם הסתמכה בעבר, אז חזרה לפרובידנס ולראשונה התבססה בבניין מסחרי מכובד. היא נאבקה לפרנסה מקצועית ובגלל מות אמה היא סבלה באופן אישי, כי יחסיה עם אמה היו היחידים הקרובים בחייה.
היא פרסמה את האוטוביוגרפיה שלה, "ורדים וקוצים או זיכרונות של אמן" בשנת 1854. שש שנים מאוחר יותר פרסמה את "חכה וראה", רומן ויקטוריאני.
היא נפטרה בפרובידנס, רוד איילנד ב -10 בנובמבר 1862.
הערות שוליים

↑  Discover painter Susannah Paine, rkd.nl (באנגלית)
↑  1694496, "Roses and Thorns: The Life of Susanna Paine", Issuu (באנגלית)
↑  Joseph A. Conforti (August 2007). Creating Portland: History and Place in Northern New England. UPNE. p. 149
↑  Michael R. and Suzanne R. Payne (Winter 2005–2006). "Roses and Thorns: The Life of Susanna Paine". Folk Art. p. 65.
↑  Catherine A. Brekus (1998). Strangers & Pilgrims: Female Preaching in America, 1740–1845. Chapel Hill, North Carolina: University of North Carolina Press p. 402.
↑  Michael R. and Suzanne R. Payne (Winter 2005–2006). "Roses and Thorns: The Life of Susanna Paine". Folk Art. pp. 69–70.
↑  Michael R. and Suzanne R. Payne (Winter 2005–2006). "Roses and Thorns: The Life of Susanna Paine". Folk Art. pp. 68–69.
| --- | --- |
בקרת זהויות :  RKD: 96181  SNAC: w6gx84zq  ULAN: 500109639  VIAF: 315532649   WorldCat (עם VIAF): 315532649 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סוזנה פיין".
סוזנה פיין, ג'ורג' ברטול, 1827
סיבוכיות

ערך זה עוסק בקושי בחישוב. אם התכוונתם לתופעה רפואית, ראו .
מחלקות סיבוכיות
במדעי המחשב, סיבוכיות (באנגלית: complexity) היא כלי מדד מתמטי של משאבי המערכת הנחוצים לפתרון בעיה נתונה באמצעות מחשב. המשאב העיקרי הנבחן הוא זמן הריצה, כלומר נבחן משך הזמן הנחוץ לשם ביצוע האלגוריתם. משאב נוסף הוא הזיכרון הנחוץ לשם ביצוע האלגוריתם. ניתן להביא בחשבון משאבים נוספים, כגון כמה מעבדים נחוצים לשם פתרון הבעיה בעיבוד מקבילי. התורה החוקרת סיבוכיות קרויה תורת הסיבוכיות. ענף הסיבוכיות נבדל מענף החישוביות, שבו נבחנת השאלה האם ניתן בכלל לפתור בעיה נתונה, בלא קשר לכמות המשאבים הנחוצה.
מאפייני הסיבוכיות

בעיה, בהקשר זה, היא קבוצה של שאלות בעלות קשר הדוק. דוגמה: בעיית הפירוק לגורמים היא: כאשר נתון מספר שלם כלשהו, הצג את כל הגורמים הראשוניים שלו. שאלה ספציפית קרויה מופע של הבעיה. דוגמה: השאלה "הצג את הגורמים של המספר 15" היא מופע של בעיית הפירוק לגורמים.
סיבוכיות הזמן של בעיה נתונה היא מספר הצעדים הנחוצים לפתרון מופע שלה כפונקציה של גודל הקלט של מופע זה, תוך שימוש באלגוריתם היעיל ביותר למטרה זו. אם לפתרונו של מופע שאורך הקלט שלו הוא  n סיביות נחוצים  n^{2} צעדים, סיבוכיות הזמן שלו היא  n^{2}. מספר הצעדים המדויק תלוי במחשב המסוים שישמש לפתרון הבעיה. כדי להימנע מהתייחסות למחשב מסוים נהוג להשתמש במודל מתמטי עבור מחשב: מכונת טיורינג. בנוסף, כדי להימנע מחישובים טכניים מדי ומכיוון שעיקר העניין הוא הקצב שבו כמות המשאבים הנדרשים גדלה ככל שהקלט לבעיה גדל, נהוג לסמן את סיבוכיות הזמן באמצעות סימון אסימפטוטי שמייצג סדר גודל של זמן הריצה, ולמדוד את זמן הריצה על פי מספר הביצועים של פעולות בסיסיות (כמו ביצוע פעולה אריתמטית, קריאת ערך של תא בזיכרון וכדומה). בצורה זו סיבוכיות הזמן מייצגת את הזמן הנחוץ לפתרונה בכל מחשב מסוים (עד כדי הכפלה או הוספה של קבוע שתלוי ברמת הביצועים של המחשב המסוים הזה), כך שהסיבוכיות המוצגת אינה תלויה במחשב שישמש לפתרון הבעיה ואינה מציגה את הזמן הדרוש לפתרון הבעיה בשניות, אלא מייצגת את סדר הגודל של הזמן הנחוץ לפתרון הבעיה כפונקציה של אורך הקלט.
דוגמה: לכיסוח דשא יש סיבוכיות ליניארית, משום שהכפלת שטח הדשא מכפילה את הזמן הנחוץ להשלמת המשימה. לחיפוש במילון, לעומת זאת, יש סיבוכיות לוגריתמית בבסיס 2: בהנחה שהמחפש מחפש במילון בחיפוש בינארי, הכפלת גודל המילון תוסיף רק צעד אחד - פתיחת המילון באמצעו - למספר הצעדים הנחוץ לביצוע החיפוש, משום שצעד זה מקטין לחצי את גודל הבעיה.
דוגמה זו ממחישה שלבעיות שונות עשויה להיות רמת סיבוכיות שונה. הטבלה הבאה מציגה רמות אחדות של סיבוכיות בסדר יעילות יורד ( n הוא גודל הקלט,  c הוא קבוע גדול מ-1):
| שם | סימון |
| --- | --- |
קבוע:  O(1)
לוגריתמי:  O(log(n))
פולילוגריתמי:  O(log^{c}(n))
ליניארי:  O(n)
פולינומי:  O(n^{c})
מעריכי:  O(c^{n})
עצרתי:  O(n!)
כאשר רמת הסיבוכיות של בעיה היא פולינומית (או פחות מזה) הבעיה נחשבת כבעלת פתרון "יעיל", משום שהגדלת אורך הקלט אינה מביאה לשינוי דרמטי בזמן הנחוץ לפתרון הבעיה. לעומת זאת, כאשר לבעיה סיבוכיות מעריכית (אקספוננציאלית), שינוי קטן באורך הקלט מביא לשינוי מהותי בזמן הנחוץ לפתרון הבעיה. לדוגמה, כאשר הזמן הנחוץ לפתרונה של בעיה הוא  O(2^{n}) (סיבוכיות מעריכית) הגדלת אורך הקלט ב-1 מביאה להכפלת הזמן הנחוץ לפתרון הבעיה.
סוגים שונים של סיבוכיות

בנוסף לסיבוכיות זמן וסיבוכיות מקום שהוזכרו קודם, ישנם סוגים נוספים של מדדי סיבוכיות המשמשים בעיקר להבטחת איכות תוכנה. הבולט שבהם הוא סיבוכיות קוד. סיבוכיות קוד הוא מדד המאפיין את המורכבות של קוד תוכנה, ולמימושים שונים של אותו אלגוריתם יכולים להיות ערכי סיבוכיות קוד שונים, למרות שסיבוכיות המקום והזמן תישאר זהה.
סוג נוסף של מדד סיבוכיות הוא סיבוכיות תקשורת המודדת את כמות המידע העוברת בין שני צדדים המשתתפים בפתרון בעיה.
יישומים לבעיות עם סיבוכיות גבוהה

ידועות כיום מספר בעיות שלא מוכר אלגוריתם יעיל הפותר אותן, אך בהינתן מידע נוסף הן ניתנות לפתרון יעיל, מה שפותח פתח לשימוש בבעיות אלו כבסיס למערכות הצפנה. הדוגמה הקלאסית היא של מערכת ההצפנה RSA, שבה כדי לפענח הודעה יש לבצע חישוב התלוי במספר שהוא מכפלת שני ראשוניים גדולים. אם שני הראשוניים הללו ידועים קל לבצע את החישוב שמפענח הודעה; אך לא ידועה שום דרך לבצע חישוב זה ביעילות אם הם אינם ידועים, כך שקשה לתוקף לפצח את ההודעה (המתקפה הישירה ביותר דורשת לפרק לגורמים את המכפלה, אך גם זוהי בעיה שנחשבת כיום לקשה). באופן כללי פונקציות שקל לחשב אך קשה להפוך מבלי שיהיה נתון מידע נוסף נקראות "פונקציות מלכודת" (Trapdoor functions).
ראו גם

מונחים בתוכנה
סיבובים

"סיבובים" הוא סינגל שהוקלט על ידי הזמר-יוצר הישראלי עדן חסון. השיר יצא לאור ב-7 ביולי 2020, על ידי חברות התקליטים Mobile1 Music ושרית הפקות, כסינגל מתוך אלבום 2.
רקע וכתיבה

השיר נכתב והולחן על ידי עדן חסון וסתיו בגר, והופק על ידי בגר. עם בגר יצר חסון גם את להיטו, "אין יותר מועדונים". לדברי חסון, השיר "מוקדש לכל הבנות שיודעות מה הן רוצות, אבל לא מה הן צריכות".
וידאו קליפ

הווידאו קליפ הנלווה לשיר הונפש על ידי נדב נחמני ופורסם בערוץ היוטיוב של חסון ב-7 ביולי 2020, בסמוך לצאת הסינגל עצמו. תוך ימים ספורים, צבר הקליפ למעלה ממיליון צפיות.